Ludovicus, Dei gratia Francorum rex, notum facimus universis tam presentibus quam futuris quod nos donum XLta librarum Parisiensium annui redditus, quod karissima mater mea Blancha, Dei gratia Francorum regina illustris, fecit abbati et conventui Cistercii in prepositura nostra Meledunensis, ad sustentationem capituli generalis persolvendarum, singulis annis, in crastino Assumptionis Beatę Marię, prout in ipsius matris nostrę carta super hoc confecta continetur, volumus, damus, et etiam confirmamus. Quod ut perpetuę stabilitatis robur obtineat, presentam cartam sigilli nostri munimine fecimus roborari. Actum apud Vietellum, anno Domini M°CC°XL°IIII° mense septembri.